
ఆ మధ్యన న్యూయార్క్టైమ్స్ బెస్ట్సెల్లర్స్ జాబితాలో చాలా వారాలపాటు ‘హ్యాండ్మెయిడ్స్ టేల్’ కనపడితే ఆశ్చర్యం కలిగింది. ట్రంప్ అమెరికా అధ్యక్ష పీఠం ఎక్కినాక మళ్ళీ ‘1984’ వంటి పుస్తకాల అమ్మకాలు పెరిగాయని చదివాను. ఆంగ్ల సాహిత్యంలోని ప్రసిద్ధ డిస్టొపియన్ నవలల్లో మార్గరెట్ అట్వుడ్ వ్రాసిన ఈ నవల ఒకటి. మార్గరెట్ అట్వుడ్ ప్రఖ్యాత కెనెడియన్ రచయిత్రి. బుకర్ విజేత.యూటోపియా భవిష్యత్తు గురించి ఒక సుందర స్వప్నమైతే డిస్టొపియా ఒక భయంకర దుస్వప్నం. ఒక రాజకీయ సామా జిక భయంకర నియంతృత్వ పీడన గురించి భయాందోళన. 1980లలో అమెరికాలో వచ్చిన స్త్రీవాద వ్యతిరేకత, బ్యాక్లాష్, ఇరాన్ ఆఫ్ఘనిస్తాన్ల సందర్శన, మత రాజ్యాలను గూర్చిన అధ్య యనం ఈ నవలకు ప్రేరణ అట. అమెరికాలో కనుక మత ఛాందసవాద రాజ్య వ్యవస్థ వస్తే స్త్రీలు, మైనారిటీల పరిస్థితులు ఎంత దుర్భరంగా ఉంటాయో అనే ఊహతో 1985లో వ్రాసిన ఈ నవల భయంకొల్పేదైనా ఆలోచింపజేసే నవల.అమెరికాలో ప్రజాస్వామ్య ప్రభుత్వాన్ని కూలగొట్టి మతవాద విప్లవంతో అక్కడ ‘గిలియడ్’ పేరుతో ఒక క్రిస్టియన్ మత ఛాందసవాద రాజ్యవ్యవస్థ ఏర్పడుతుంది. ప్రభుత్వాన్ని స్వాధీనం చేసుకున్న వీళ్ళు ఒక నిరంకుశ మిలిటరీ ప్రభుత్వాన్ని స్థాపిం చారు. పౌరహక్కులని హరించారు. ముఖ్యంగా స్త్రీల హక్కులని కాలరాసారు. పురుషస్వామ్య కుటుంబ వ్యవస్థను స్థిరీకరించారు. స్త్రీలకు పుస్తక పఠనం, బ్యాంక్ అకౌంట్లూ, ఉద్యోగాలూ, కార్లూ నిషేధం; విడాకులచట్టం రద్దు. వేరే మతస్థులు మత మార్పిడికి అంగీకరించకుంటే దేశంనుంచి తరిమెయ్యడమో ఉరితియ్యడమో చేసారు. స్త్రీవాదులను మురికి కూలీచేసే కాలనీలకు తరలిం చారు. స్త్రీలందరికీ హోదాలను బట్టి దుస్తులను నిర్ణయించారు. ప్రజలలో సంతానోత్పత్తి శక్తి తగ్గిపోతున్నది కనుక ఉన్నతాధి కారులైన తెల్లవారి వంశాలను వృద్ధి చెయ్యడం కోసం సంతానం లేనివారికి పిల్లలను కనివ్వడానికి హ్యాండ్మెయిడ్స్ను ఏర్పాటు చేశారు. అట్లా ఒక కమాండర్ ఇంట్లో హ్యాండ్మెయిడ్గా కుదిరిన స్త్రీ కథనమే ఈ నవల. ఫ్రెడ్ అనే కమాండర్కు హ్యాండ్మెయిడ్గా వచ్చిన ఈమెను ఆఫ్ఫ్రెడ్  అని (Offred) పిలుస్తారు. ఇంక వీళ్ళకు పూర్వపు పేర్లు వుండవు. ప్రేమించి పెళ్లి చేసుకున్న భర్త, చిన్నారి కూతురూ, ఒక ఉద్యోగం, బ్యాంక్ అకౌంటూ వున్న జీవితం ఆమెది. ఈ విప్లవం వచ్చాక కెనడా పారిపోవాలనే ప్రయత్నంలో ఆ కుటుంబం ప్రభుత్వం చేతికి చిక్కింది. ప్రభుత్వం దృష్టిలో ఒక భార్యకు విడాకులిచ్చి ఈమెని చేసుకు న్నందుకు అతను నేరస్థుడు. అతని భార్య అయినందుకు ఆమె శీలంలేని మనిషి. వారి బిడ్డ అక్రమ సంతానం. ఆమెకు పునరు త్పత్తి శక్తి వుంది. కనుక హ్యాండ్మెయిడ్ క్రింద శిక్షణ ఇచ్చి ఒక కమాండర్ ఇంట్లో ప్లేస్మెంట్ ఇచ్చారు. ఆ తరువాత ఆమె తన కుటుంబాన్ని మరి చూడలేదు. భర్త, కూతురు ఏమయ్యారో తెలియదు. గిలియడ్ మత రాజ్యంలోని చిత్రవధలు, ఉరితీతలు, ఊరినడిబొడ్డున ఆ శవాలను గోడ మీద వేలాడదియ్యటాలు, యజమానితో బలవంతపు యాంత్రిక సెక్సు, యజమాని భార్య అధికారం ఇవ్వన్నీ కంటికి కట్టిస్తుంది ఆఫ్ర్ఫెడ్. తన భర్తకు సంతానోత్పత్తి శక్తి లేదని తెలుసుకున్న భార్యలు, హ్యాండ్ మెయిడ్స్ని ఇంకొక పురుషుని దగ్గరకు రహస్యంగా పంపించి పిల్లలను కనిపిస్తారు. అట్లా ఆఫ్ర్ఫెడ్ను తన డ్రయివర్ నిక్ దగ్గరకు పంపుతుంది యజమాని భార్య. వేరొకవైపు గిలియడ్ను కూలదొయ్యడానికి ‘మేడే’ అనే రహస్యోద్యమం జరుగుతూ వుంటుంది. దానితో సంబంధాలున్న వాళ్ళని బహిరంగంగా చిత్రవధ చేసి చంపేస్తారు. స్త్రీలయితే ఆత్మహత్య చేసుకున్నారని ప్రకటిస్తారు. నిక్తో ఆఫ్రెడ్కి చనువూ సాన్నిహిత్యం ఏర్పడ తాయి. యజమానురాలు చెప్పినదానికన్నా ఎక్కువసార్లు అతన్ని కలుస్తూంటుంది. అట్లాగే భార్య సమక్షంలోనే హ్యాండ్మెయిడ్తో సంభోగం చేసే యజమాని ఆమె ముఖం చూడకూడదు. కానీ కమాండర్ రహస్యంగా ఆమెను కలుస్తూ వుంటాడు, పుస్తకాలు ఇస్తూ వుంటాడు. ఆమెను తీసుకుని ఒక బ్రోతల్కి వెడతాడు. కమాండర్స్ కోసం వారి వినోదం కోసం బ్రోతల్స్ వుంటాయి. పిల్లలను కనలేకపోయిన హ్యాండ్మెయిడ్స్ ఇతర సాంఘిక కట్టుబాట్లను పాటించని స్త్రీలను పిల్లలు పుట్టకుండా శస్త్ర చికిత్స చేసి ఇక్కడ నియమిస్తారు, వీరికి తప్ప అందరికీ ఇటువంటి చికిత్సలు నిషేధం. ఇదంతా భార్యకు తెలుస్తుంది. ఇక తనకు శిక్ష తప్పదనుకున్న ఆఫ్ర్ఫెడ్ ఆత్మహత్యకు ప్రయత్నిస్తుంది. శిక్ష అంటే బహిరంగ విచారణ, తరువాత కాలనీలకు పంపడం, అక్కడ దుర్భరమైన వాతావరణం. ఆ సమయంలో ఆమె కోసం ఒక నల్ల వ్యాను వస్తుంది. అది దోషుల కోసం ప్రభుత్వం పంపే వ్యాను. అది నిక్ పంపిస్తాడు. ‘ఫరవాలేదు వెళ్ళు’ అంటాడు. నిజానికి అతను రహస్యోద్యమంలో పనిచేస్తున్న వ్యక్తో, ప్రభుత్వ ఉద్యోగో ఎవరికీ తెలియదు. ఆ ఇంటి నుంచీ వెళ్ళిపోవడం తనకు విముక్తో శిక్షో తెలియని పరిస్థితిలో వ్యాన్ ఎక్కుతుంది ఆఫ్ర్ఫెడ్. కొంతకాలానికి గిలియడ్ కూలిపోయి ప్రజాస్వామ్యం మళ్ళీ సర్వ మానవ హక్కులతో వస్తుంది. చాలాకాలం తరువాత గిలియడ్ సమాజంపై పరిశోధన చేస్తున్న ఒక ప్రొఫెసర్కి ఆఫ్రెడ్ రికార్డ్ చేసిపెట్టిన టేపులు దొరుకుతాయి. వాటిలోనుంచీ ఈ కథని నిర్మిస్తాడాయన. ప్రపంచం కుడివైపుకు జరుగుతోన్న సందర్భంలో ఈ నవలను పంచుకోవాలనిపించింది. పి.సత్యవతి sathyavathi.pochiraju@gmail.com

aa madhyana neuarctimes bestsellers jaabitaalo chala vaaraalapaatu ‘handmaids tale’ kanapadithe aascharyam kaligindi. trump america adhyaksha peetham ekkinaka mallee ‘1984’ vanti pustakaala ammakaalu perigaayani chadivaanu. aangla saahityamlooni prasiddha distopian navalallo margeret atwood vraasina ee navala okati. margeret atwood prakhyaata canedian rachayitri. bukar vijeta.eutopia bhavishyattu gurinchi oka sundara swapnamaithe distopia oka bhayankara duswapnam. oka rajakeeya sama jika bhayankara niyantrutva peedana gurinchi bhayandolana. 1980lalo americalo vachina streevaada vyatirekata, backlash, iran aafghanistaanla sandarsana, matha raajyaalanu goorchina adhya yanam ee navalaku prerana ata. americalo kanuka matha chhandasavada rajya vyavastha vaste streelu, minorityla paristhitulu entha durbharamgaa untayo ane oohatho 1985loo vraasina ee navala bhayamkolpedaina alochimpajese navala.americalo prajaaswaamya prabhutvaanni koolagotti matavaada viplavamtho akkada ‘gilliad’ paerutho oka christian matha chhandasavada raajyavyavastha erpadutundi. prabhutvaanni swaadheenam chesukunna veellu oka nirankusa military prabhutvaanni sthapim chaaru. pourahakkulani harinchaaru. mukhyamgaa streela hakkulani kaalaraasaaru. purushaswamya kutumba vyavasthanu sthireekarinchaaru. streelaku pustaka pathanam, bank akountluu, udyogaaluu, kaarluu nishedham; vidaakulachattam raddu. vere matasthulu matha maarpidiki angeekarinchakunte desamnunchi tarimeyyadamo uritiyyadamo chesaru. streevaadulanu muriki kooleechese kaalaneelaku taralim chaaru. streelandarikee hodalanu batti dustulanu nirnayinchaaru. prajalalo santanotpatti sakti taggipotunnadi kanuka unnataadhi kaarulaina tellavaari vamsaalanu vruddhi cheyyadam kosam santaanam lenivaariki pillalanu kanivvadaaniki handmaidssnu erpaatu chesaru. atla oka commander intlo handmeidga kudirina stree kathaname ee navala. fread ane kamandarku handmeidga vachina eemenu affred  ani (Offred) pilustaaru. inka veellaku puurvapu paerlu vundavu. preminchi pelli chesukunna bharta, chinnari koothuruu, oka udyogam, bank akountoo vunna jeevitam aamedi. ee viplavam vachaka kenada paaripovaalane prayatnamlo aa kutumbam prabhutvam chetiki chikkindi. prabhutvam drushtilo oka bhaaryaku vidaakulichi eemeni chesuku nnanduku atanu nerasthudu. athani bharya ayinanduku aame sheelamleni manishi. vaari bidda akrama santaanam. aameku punaru tpatti sakti vundi. kanuka handmaid krinda sikshana ichi oka commander intlo placement icharu. aa taruvaata aame tana kutumbaanni mari chudaledu. bharta, koothuru emayyaro teliyadu. gilliad matha raajyamlooni chitravadhalu, uriteetalu, oorinadibodduna aa savaalanu goda meeda velaadadiyyataalu, yajamaanitho balavantapu yaantrika sexu, yajamani bharya adhikaaram ivvanni kantiki kattistundi affred. tana bhartaku santanotpatti sakti ledani telusukunna bhaaryalu, hand maidsni inkoka purushuni daggaraku rahasyamgaa pampinchi pillalanu kanipistaaru. atla afrfednu tana driever nik daggaraku pamputundi yajamani bharya. verokavaipu giliyadnu kuuladoyyadaaniki ‘mede’ ane rahasyodyamam jarugutuu vuntundi. daanitho sambandhaalunna vaallani bahirangamgaa chitravadha chesi champestaru. streelayithe aatmahatya chesukunnarani prakatistaaru. nikto afredki chanuvuu saannihityam erpada taayi. yajamanuralu cheppinadaanikannaa ekkuvasaarlu atanni kalustuuntundi. atlage bharya samakshamlone handmeidetho sambhogam chese yajamani aame mukham chudakudadu. cony commander rahasyamgaa aamenu kalustuu vuntaadu, pustakaalu istuu vuntaadu. aamenu teesukuni oka brothalki vedataadu. commanders kosam vaari vinodam kosam brothals vuntaayi. pillalanu kanalekapoyina handmaids itara saanghika kattubaatlanu paatinchani streelanu pillalu puttakunda shastra chikitsa chesi ikkada niyamistaaru, veeriki tappa andarikee ituvanti chikitsalu nishedham. idantaa bhaaryaku telustundi. ika tanaku shiksha tappadanukunna affred aatmahatyaku prayatnistundi. shiksha ante bahiranga vichaarana, taruvaata kaalaneelaku pampadam, akkada durbharamaina vaataavaranam. aa samayamlo aame kosam oka nalla vyaanu vastundi. adhi doshula kosam prabhutvam pampe vyaanu. adhi nik pampistaadu. ‘faravaledu vellu’ antaadu. nijaaniki atanu rahasyodyamamlo panichestunna vyakto, prabhutva udyogo evariki teliyadu. aa inti nunchi vellipovadam tanaku vimukto shiksho teliyani paristhitilo vyaan ekkutundi affred. kontakaalaaniki gilliad koolipoyi prajaaswaamyam mallee sarva manava hakkulatho vastundi. chalakalam taruvaata gilliad samajampai parisodhana chestunna oka professorky affred recard chesipettina tepulu dorukutaayi. vaatiloonunchii ee kathani nirmistaadaayana. prapancham kudivaipuku jaruguthonna sandarbhamlo ee navalanu panchukovaalanipinchindi. pi.satyavati sathyavathi.pochiraju@gmail.com